《李修吾同年太封君荣寿》
明代·游朴

南极宵县紫极旁，南山春引彩云长。宫袍新赐三花烂，舞服遥怜五色光。

鸿宝枕中多秘授，凤毛天上日高翔。欲从宿海穷余润，挹取灵源入寿觞。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。